คันรูทวารค่ะ เหมือนจะมีตุ่มคันขึ้นด้วย ทำยังไงถึงจะหายคะ
สวัสดีค่ะ อาการคันรูทวาร อาจเกิดจาก1. สังคัง หรือโรคกลาก เป็นโรคติดเชื้อราที่ผิวหนัง ที่เกิดบริเวณขาหนีบ อวัยวะเพศ รอบทวารหนัก อาการเริ่มแรกมักจะเห็นเป็นตุ่มแดงๆ แล้วค่อยๆ ลามออกไปจนมีลักษณะเป็นวงสีแดงที่มีขอบเขตชัดเจน มักมีตุ่มน้ำใสเล็กๆ หรือขุยขาวๆ อยู่รอบวง ร่วมกับมีอาการคันมาก2. ทวารหนักอับชื้น เช่น จากการมีโรคอ้วน เหงื่อออกมาก ปล่อยให้กางเกงในเปียกชื้น เป็นต้น3. การแพ้หรือระคายเคืองจากสารเคมีต่างๆ เช่น แป้งที่นำมาทาตัวและใกล้ทวาร แพ้ผงซักฟอก น้ำยาซักผ้าที่นำมาซักกางเกงใน เป็นต้น4. เป็นโรคหูดหงอนไ่บริเวณทวารหนัก ซึ่งติดต่อมาจากการมีเพศสัมพันธ์5. โรคผิวหนังบางชนิด เช่น สะเก็ดเงิน แต่ก็จะมีอาการที่ผิวหนังบริเวณอื่นๆ ร่วมด้วย6. ติดเชื้อพยาธิเข็มหมุด (พยาธิเส้นด้าย) ทำให้เกิดอาการคันรอบรูทวารหนัก โดยเฉพาะเวลากลางคืนที่พยาธิออกมาวางไข่7. มีโรคแผลปริขอบทวารหนักอยู่ ซึ่งเกิดจากการถ่ายอุจจาระแข็ง ก้อนใหญ่ อุจจาระไปบาดเยื่อบุ ทำให้เกิดแผลขนาดเล็ก และเมื่อแผลกำลังหาย ก็จะมีอาการคันเกิดขึ้นได้8. โรคเรื้อรังบางชนิดที่ทำให้เกิดอาการคัน โดยมักมีอาการคันบริเวณอื่นๆร่วมด้วย เช่น โรคเบาหวาน โรคไต โรคไทรอยด์ เป็นต้น9. การรับประทานอาหารบางชนิด อาจทำให้มีอาการคันรอบรูทวารหลังถ่ายอุจจาระ เช่น นมวัว แอลกอฮอล์ อาหารรสจัด เครื่องดื่มที่มีคาเฟอีนในเบื้องต้น ควรพยายามรักษาความสะอาดรอบรูทวาร ไม่ปล่อยอับชื้น ควรเช็ดให้แห้งหลังการเข้าห้องน้ำทุกครั้ง ใส่กางเกงในที่ระบายอากาศได้ดี ไม่ทาแป้งหรือโลชั่นใกล้ๆ รูทวารหนัก เวลาซักกางเกงใน ควรซักให้ฟองจากผงซักฟอกออกให้หมด เป็นต้น หากคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้แต่หากอาการคันยังไม่ดีขึ้น หรือมีตุ่มขึ้นมากขึ้น ก็ควรไปพบแพทย์เพื่อตรวจรักษาค่ะ